wickkiey/tamil-wikipedia-chunked huggingface dataset:
# செயின்ட் ஜோசப் மகளிர் கல்லூரி

**செயின்ட் ஜோசப் மகளிர் கல்லூரி ** (St.Joseph’s College for Women) இந்தியாவின் தமிழ்நாட்டில் திருப்பூர் காங்கேயம் சாலையில் செயல்பட்டுவரும் ஒரு மகளிர் கல்லூரி ஆகும். இக்கல்லூரி 2000ஆம் ஆண்டில் தொடங்கப்பட்டது. இது பாரதியார் பல்கலைக்கழகத்தின் இணைவு பெற்றக் கல்லூரியாக உள்ளது.
# செயின்ட் ஜோசப் மகளிர் கல்லூரி

## வழங்கும் படிப்புகள்

இக்கல்லூரியில் நிர்வாக இயல், ஆடைவடிவமைப்பு-நகரிகம் உள்ளிட்ட 10 இளநிலைப் பட்டப் படிப்புகளும், மூன்று முதுநிலைப் பட்டப்படிப்புகளும், கணினி அறிவியல், வணிகவியல் ஆராய்ச்சித் துறைகளும் இங்கு உள்ளன.
# ஜிம்கானா விடுதி, சென்னை

**மெட்ராஸ் ஜிம்கானா விடுதி** (*Madras Gymkhana Club*) விளையாட்டுத்துறை, சமூக மற்றும் கலாச்சார நடவடிக்கைகளை ஊக்குவிப்பதற்காக 1884ஆம் ஆண்டில் இந்தியாவின் சென்னையில் நிறுவப்பட்ட ஒரு நிறுவனம் ஆகும். இந்தியாவின் இரண்டு 18-துளை கொண்ட குழிப்பந்தாட்ட மைதானம் ஒன்றை சொந்தமாக நடத்துகிறது. ஆசியாவில் உள்ள பழமையான *கோல்ப்* மைதானங்களில் இதுவும் ஒன்றாகும். 2009 ஆம் ஆண்டில், தமிழ்நாட்டின் ஆளுநராக இருந்த *சுர்ஜித்சிங் பர்னா*லா, சென்னை ஜிம்கானா விடுதியின் 125ஆவது ஆண்டை நினைவுகூறும் வகையில், *த க்ளோரி இயர்ஸ்* என்ற புத்தகத்தை வெளியிட்டார்.
# ஜிம்கானா விடுதி, சென்னை

## வரலாறு

1884 ஆம் ஆண்டு ஏப்ரல் மாதத்தில், புகழ்பெற்ற காலனித்துவ ஆளுநரின் தேர்ந்தெடுக்கப்பட்ட குழு, ஜிம்கானா விடுதியை நிறுவியது. பிறகு, *பிரிகேடியர் ஜென்ரல் ஜான்சன்* என்பவர் விடுதியின் குறிக்கோள்கள் மற்றும் விதிகள உருவாக்கி அதற்கு "ஜிம்கானா" என்ற பெயரிட்டார்.  
விடுதியின் ஆரம்ப கால உறுப்பினர்களாக, காவல் படையைச் சேர்ந்தவர்கள், பிரித்தானிய நிர்வாகிகள் மற்றும் இந்திய உயர்குடி மக்கள் ஆகியோருக்காக ஒதுக்கப்பட்டது. வெம்ஹ்கடகிரியின் ராஜா திறந்தவெளி மைதானத்தில் ஒரு கூடாரம் அமைத்து போலோ என்ற விளையாட்டை விளையாட ஒரு மேடையை நன்கொடையாக வழங்கினார்.  
தற்போது இங்கு போலோ, சீட்டாட்டம், ரக்பி, டென்னிசு, கோல்ப், துப்பாக்கி சுடுதல் போன்ற விளையாட்டுகள் இந்த விடுதியின் உறுப்பினர்களால் ஆர்வத்துடன் விளையாடப்படுகிறது. மேலும், தென்னிந்திய அரசர்கள் ஜிம்கானா விடுதிக்காக கட்டிடங்கள், பில்லியர்ட்ஸ் மேஜைகள் மற்றும் போலோ விளையாட்டுக்கு தாராளமாக நன்கொடைகளை வழங்கியுள்ளனர்.
# ஜிம்கானா விடுதி, சென்னை

## விடுதி

14 அறைகள் கொண்ட இந்த விடுதியில் -3 சொகுசு அறைகள், 6 சாதாரண அறைகள் மற்றும் 6 பெரிய அறைகள் உள்ளன. உள்நாட்டு மற்றும் சர்வதேச அளவில் இணைக்கப்பட்ட விடுதிகளின் உறுப்பினர்களுக்காக விடுதி அறைகள் வழங்கப்படுகிறது. அனைத்து அறைகளும் குளிரூட்டப்பட்டவை.
# ஜிம்கானா விடுதி, சென்னை

## மற்ற வசதிகள்

இவ்விடுதியில் ஒரு விளையாட்டுப் பொருட்கள் கடை, முடித்திருத்தகம், அழகு நிலையம், பனிக்கூல் நிலையம் மற்றும் நன்கு பராமரிக்கப்படும் புத்தகம் மற்றும் டிவிடி நூலகம் ஆகியவை அமைந்துள்ளது.
# தமிழக சட்டமன்ற இடைத்தேர்தல்கள் 2019

தமிழகத்தில் 21 சட்டமன்ற தொகுதிகள் காலியாக உள்ள நிலையில் தேர்தல் ஆணையம் 2019 மக்களவை தேர்தலுடன் சேர்த்து 18 தொகுதிக்கு மட்டும் இடைத்தேர்தல் 2019 ஏப்ரல் 18 அன்று நடந்தது. நடைபெறும் என இந்தியத் தலைமை தேர்தல் ஆணையம் அறிவித்தது. வழக்கு நடைபெறுவதால் அரவக்குறிச்சி, ஒட்டபிடாரம், திருப்பருங்குன்றம் தொகுதிகளில் தேர்தல் நடைபெறவில்லை என அறிவித்தது. அந்த வழக்குகளை திரும்ப பெறுவதாகவும் எனவே மீதமுள்ள அந்த மூன்று தொகுதிகளுக்கும் சேர்த்து தேர்தல் நடத்தவேண்டும் என்று சம்பந்தபட்டவர்கள் கோரியதால், அத்தொகுதிகுளுக்கு 2019 மே 19ஆம் தேதி வாக்குப்பதிவு நடந்தது.
# தமிழக சட்டமன்ற இடைத்தேர்தல்கள் 2019

## 18 சட்டமன்ற உறுப்பினர்கள் தகுதி நீக்கம் பின்னணி

2017 ஆம் ஆண்டு ஆகத்து மாதம் 22ஆம் தேதி அப்போதைய பொறுப்பு ஆளுனர் சி. வித்யாசாகர் ராவைச் சந்தித்த டி. டி. வி தினகரன் ஆதரவு சட்டமன்ற உறுப்பினர்கள் 19 பேர் முதலமைச்சருக்கு தாங்கள் அளித்து வந்த ஆதரவை விலக்கிக் கொள்வதாக தெரிவித்தனர்.
இதையடுத்து, இந்த 19 பேரிடமும் விளக்கம் கேட்டு அ.தி.மு.கவின் கொறடா ராஜேந்திரன் நோட்டீஸ் அனுப்பினார். இவர்களது செயல், தானாக முன்வந்து அ.தி.மு.கவின் உறுப்பினர் தகுதியிலிருந்து வெளியேறுவதற்குச் சமம் என்பதால் இந்த 19 பேர் மீதும் நடவடிக்கை எடுக்க வேண்டுமென ராஜேந்திரன் சபாநாயகரிடம் ஆகத்து 24ஆம் தேதியன்று கோரினார்.  
இவர்களில் எஸ். டி. கே. ஜக்கையன் பிறகு ஆளும் பிரிவுக்கு ஆதரவாளராகி விட்டார். செப்டம்பர் 17ஆம் தேதியன்று சபாநாயகரைச் சந்தித்த அவர், டி. டி. வி தினகரன் தரப்பினர் தன்னை வற்புறுத்தி ஆளுனரை சந்திக்க அழைத்துச் சென்றுவிட்டதாக தெரிவித்தார். இதற்குப் பிறகு, மீதமுள்ள 18 பேரையும் தகுதி நீக்கம் செய்வதாக சபாநாயகர் தனபால் செப்டம்பர் 18ஆம் தேதியன்று அறிவித்தார். தமிழக சட்டப்பேரவையின் 1986ஆம் ஆண்டு விதிகளின்படியும் கட்சித் தாவல் தடைச்சட்டத்தின்படியும் இந்த நடவடிக்கையை மேற்கொள்வதாக அவர் தெரிவித்தார்.
# தமிழக சட்டமன்ற இடைத்தேர்தல்கள் 2019

## காலியாக உள்ளதாக அறிவிக்கப்பட்ட 18 தொகுதிகள்

1. ஆண்டிபட்டி
1. அரூர்
1. மானாமதுரை
1. பெரியகுளம்
1. குடியாத்தம்
1. பாப்பிரெட்டி பட்டி
1. அரவக்குறிச்சி
1. பரமக்குடி
1. பெரம்பூர்
1. சோளிங்கர்
1. திருப்போரூர்
1. பூந்தமல்லி
1. தஞ்சாவூர்
1. நிலக்கோட்டை
1. ஆம்பூர்
1. சாத்தூர்
1. ஒட்டப்பிடாரம்
1. விளாத்திகுளம்  
திருவாரூரில் கருணாநிதி இறந்ததாலும், திருப்பரங்குன்றத்தில் போஸ் இறந்ததாலும், ஒசூரில் அமைச்சர் பாலகிருஷ்ணன் மேல் பொதுச்சொத்துக்கு சேதம் விளைவித்தாக குற்றம் நிரூபணம் ஆனதால் தகுதி நீக்கம் செய்யப்பட்டதாலும் 18 தொகுதிகளோடு இந்த 3 தொகுதிகளும் காலியாக உள்ளதாக அறிவிக்கப்பட்டன.
# தமிழக சட்டமன்ற இடைத்தேர்தல்கள் 2019

## ஏப்ரல் 18 தேர்தல்

மக்களவையின் 2ஆம் கட்ட தேர்தலுடன் சேர்த்து கீழ்கண்ட 18 தொகுதிகளுக்கும் ஏப்பிரல் 18 அன்று தேர்தல் நடைபெறும் என்று தேர்தல் ஆணையம் அறிவித்தது. மே 23 அன்று வாக்கு எண்ணிக்கை நடைபெறுமென அறிவிக்கப்பட்டது.  
ஆண்டிபட்டி, அரூர், மானாமதுரை, பெரியகுளம், குடியாத்தம், பாப்பிரெட்டி பட்டி, பரமக்குடி, பெரம்பூர், சோளிங்கர், திருப்போரூர், பூந்தமல்லி, தஞ்சாவூர், நிலக்கோட்டை, ஆம்பூர், சாத்தூர், விளாத்திகுளம், திருவாரூர், ஓசூர் ஆகியன இத்தொகுதிகள்.
# தமிழக சட்டமன்ற இடைத்தேர்தல்கள் 2019

## மே 19 தேர்தல்

சூலூர் அதிமுக வேட்பாளர் கனகராஜ் மாரடைப்பால் மரணமடைந்ததை தொடர்ந்து மார்ச் 31, 2019 அத்தொகுதி காலியாக உள்ளதாக அறிவிக்கப்பட்டது. அதற்கும் சூலூர், அரவக்குறிச்சி, ஒட்டபிடாரம், திருப்பரங்குன்றம் ஆகிய 4 தொகுதிகளுக்கும் மக்களவையின் ஏழாம் கட்டத்துடன் சேர்த்து மே 19 அன்று தேர்தல் நடைபெறும் என்று தேர்தல் ஆணையம் அறிவித்தது. மே 23 அன்று வாக்கு எண்ணிக்கை நடைபெறுமென அறிவிக்கப்பட்டது.
# தமிழக சட்டமன்ற இடைத்தேர்தல்கள் 2019

## வேட்புமனுக்கள், இறுதி வேட்பாளர் பட்டியல் குறித்த விவரங்கள்

| நிலைகள் | ஆண்கள் | பெண்கள் | மற்றவர்கள் | மொத்தம் |
| --- | --- | --- | --- | --- |
| வேட்புமனு தாக்கல் செய்தவர்கள் |  |  |  |  |
| தேர்தல் ஆணையத்தின் மனுபரிசீலனைக்குப் பிறகு களத்தில் இருந்தோர் |  |  |  |  |
| வேட்புமனுக்களை திரும்பப் பெற்றுக் கொண்டோர் |  |  |  |  |
| களத்தில் இருந்த வேட்பாளர்கள் |  |  |  |  |
# தமிழக சட்டமன்ற இடைத்தேர்தல்கள் 2019

## தேர்தல் முடிவுகள்

22 சட்டமன்ற இடைத்தேர்தலுக்கான வாக்கு எண்ணிக்கை 23 மே 2019 நடைபெற்றது. வாக்கு எண்ணிக்கையின் முடிவில் அதிமுக 9 தொகுதிகளிலும்; திமுக 13 தொகுதிகளிலும் வென்றதாக அறிவிக்கப்பட்டது.  
| திமுக | 13 | அதிமுக | 9 | அமமுக | 0 |  |
| --- | --- | --- | --- | --- | --- | --- |
| நாம் தமிழர் கட்சி | 0 |  |  |  |  |  |
| மக்கள் நீதி மய்யம் | 0 |  |  |  |  |  |
| ---- | மொத்தம் (2019) | 13 | மொத்தம் (2019) | 9 | மொத்தம் (2019) | 0 |
| மொத்தம் (2016) | 0 | மொத்தம் (2016) | 22 | மொத்தம் (2016) | 0 | } |
தொகுதியும் அதில் கட்சிகள் பெற்ற வாக்குகளும்.
| சூலூர் | **100,782** | 90,669 | 6,644 | 4,335 | 16,530 |  |
| --- | --- | --- | --- | --- | --- | --- |
| அரவக்குறிச்சி | 59,843 | **97,800** | 1,361 | 2,227 | 7,195 |  |
| ஒட்டப்பிடாரம் | 53,584 | **73,241** | 1,734 | 8,666 | 29,228 |  |
| திருப்பரங்குன்றம் | 83,038 | **85,434** | 12,610 | 5,467 | 31,199 |  |
| திருவாரூர் | 53,045 | **117,616** | 4,251 | 8,144 | 19,133 |  |
| பூந்தமல்லி | 76,809 | **136,905** | 11,772 | 10,871 | 14,804 |  |
| பெரம்பூர் | 38,371 | **106,394** | 20,508 | 8,611 | 6,281 |  |
| ஆண்டிப்பட்டி | 74,756 | **87,079** | போஇ | 5,180 | 28,313 |  |
| விளாத்திகுளம் | **70,139** | 41,585 | 1,399 | 4,628 | 9,695 |  |
| பாப்பிரெட்டிப்பட்டி | **103,981** | 85,488 | 2,374 | 3,783 | 15,283 |  |
| ஆம்பூர் | 58,688 | **96,455** | 1,853 | 3,127 | 8,856 |  |
| குடியாத்தம் | 78,296 | **106,137** | 3,287 | 4,670 | 8,186 |  |
| சோழிங்கர் | **103,545** | 87,489 | 2,466 | 5,188 | 12,868 |  |
| திருபோரூர் | 82,235 | **103,248** | 6,039 | 9,910 | 11,936 |  |
| நிலக்கோட்டை | **90,982** | 70,307 | 3,139 | 4,934 | 9,401 |  |
| ஒசூர் | 91,814 | **115,027** | 8,032 | 6,740 | 1,432 |  |
| அரூர் | **88,632** | 79,238 | போஇ | 3,902 | 20,282 |  |
| பரமக்குடி | **82,438** | 68,406 | 5,421 | 6,710 | 9,672 |  |
| சாத்தூர் | **76,820** | 75,719 | 3,899 | 5,004 | 12,428 |  |
| பெரியகுளம் | 68,073 | **88,393** | 5,727 | 5,825 | 26,338 |  |
| தஞ்சாவூர் | 54,992 | **88,972** | 9,345 | 11,182 | 20,006 |  |
| மானாமதுரை | **85,288** | 77,034 | போஇ | 9,315 | 20,395 | } |  
- விளாத்திகுளம் தொகுதியில் அதிமுக அதிருப்தி வேட்பாளர் மார்கண்டேயன் 27,456 வாக்குகள் பெற்றார்.
- போஇ = போட்டியிடவில்லை
# சென்னையிலுள்ள மதங்கள்

**சென்னையின் மதங்கள்** (*Religion in Chennai*) என்பது மதப்பிரிவுகளில் பிரதானமாக இந்து மதம், இசுலாம், கிறித்துவம், சீக்கியம், சைன மதம், பௌத்தம், மற்றும் சொராட்ரியம் போன்ற பல்வேறு மதங்கள் பின்பற்றிய சமயக் கோட்பாடுகளைக் கொண்டது. மும்பை, டெல்லி மற்றும் கொல்கத்தாவைப் போலவே பல்வேறு இந்திய இனத்தாரைச் சேர்ந்த பல்வேறு சமூகங்களுள் ஒன்றடக்கியதாகும். இந்தியாவில் பெரும்பாலான மக்கள் இந்து மதத்தைப் பின்பற்றி வருகின்றனர். மற்ற இந்திய நகரங்களைப் போலவே, சென்னையிலும் இந்துக்கள் அதிகம் உள்ளனர். சென்னை நிறைய மத நம்பிக்கைகளுக்கு மையமாக உள்ளது. 2001ஆம் ஆண்டு மக்கள்தொகைக் கணக்கெடுப்பின்படி, இந்துக்கள் பெரும்பான்மையாகவும் (81.3%), முஸ்லிம்கள் (9.4%), கிறித்துவர் (7.6%), சைனர்கள் (1.1%), சீக்கியர்கள் (0.06%), பௌத்தர்கள் (0.04%) என்ற எண்ணிக்கையில் அடங்குவர்.
# சென்னையிலுள்ள மதங்கள்

## இந்து மதம்

இந்து மதம் சென்னையின் பூர்வீக மதமாகும். நாடெங்கும் உள்ளதுபோல் இந்நகரிலும் இந்து மதம் தொன்றுதொட்டு இருந்து வந்துள்ளது. சென்னை நகரின் பகுதிகளாக அமைந்துள்ள கோவில் நகரங்களான மயிலாப்பூர் , திருவல்லிக்கேணி, திருவொற்றியூர், சைதாப்பேட்டை மற்றும் திருவான்மியூர் போன்ற இடங்களுக்கு நாயன்மார்கள் என்று அழைக்கப்பட்ட சைவ துறவிகள் வருகை புரிந்தனர். வாயிலார் நாயனார் நாயனார் என்பவர் மைலாப்பூரில் பிறந்து வளர்ந்துள்ளார். திருஞானசம்பந்தமூர்த்தி நாயனாரின் பாடல்களில் மயிலாப்பூரைப் பற்றிய குறிப்புகள் காணப்படுகின்றன.
<></>
# சென்னையிலுள்ள மதங்கள்

## இசுலாம்

யிலுள்ள ஆயிரம் விளக்கு மசூதி]]
இஸ்லாம் சென்னையின் இரண்டாவது பெரிய மதமாகும். 2001 மக்கள் தொகை கணக்கெடுப்பின் படி, சென்னையின் மக்கள்தொகையில் 9.4 சதவீத மக்கள் இஸ்லாமியர்களாவர். சென்னை முஸ்லீம்களில் பெரும்பான்மையானவர்கள் சுன்னி பிரிவினர் ஆவர். சியா இசுலாம் பிரிவினர் சிறிய அளவில் இருக்கின்றனர். சென்னையில் பெரும்பான்மையான முஸ்லீம் மக்கள் தமிழ் பேசுபவர்கள் என்றாலும், ஒரு சிறிய பிரிவினர் தமிழ் கலந்த உருது மொழி பேசுபவர்களாக காணப்படுகின்றனர்.
# சென்னையிலுள்ள மதங்கள்

## கிறித்துவம்

சென்னைக்கு கிறித்தவ அப்போஸ்தலர் புனித தோமா என்பவரால் கிறித்துவம் அறிமுகப்படுத்தப்பட்டது, பொது ஊழி 52 மற்றும் பொ.ஊ. 70ஆம் நூற்றாண்டுகளுக்கு இடையில் பிரசங்கிக்கப்பட்டதாக நம்பப்படுகிறது. இயேசு கிறிஸ்துவின் பன்னிரெண்டு அப்போஸ்தலர்களில் ஒருவரான புனித தோமையார் மலை இறந்த பின்னர் நகரத்தின் தெற்குப் பகுதியான மயிலாப்பூரில் புனித தோமையார் மலையில் புதைக்கப்பட்டார். நகரத்தின் மிகப் பழமையான கல்லறையான சான் தோம் பசிலிக்கா என்ற கல்லறை 16 ஆம் நூற்றாண்டில், போர்த்துகீசிய ஆராய்ச்சியாளர்களால் புனித தோமையார் கல்லறைக்கு அருகில் கட்டப்பட்டது. சென்னையில் மற்ற இந்திய நகரங்களைவிட சென்னையில் 7.6 சதவிகிதத்திற்கும் அதிகமான கிறித்துவர்கள் வசிக்கின்றனர்.
# சென்னையிலுள்ள மதங்கள்

## சீக்கியம்

சீக்கியர்கள் நகரம் தோன்றிய போதே சென்னைக்கு வந்து சேர்ந்துள்ளனர். இதற்கான அதிகாரப்பூர்வ பதிவுகள் ஏதும் இல்லை என்பதால் அறியப்படவில்லை. இருப்பினும், இந்தியப் பிரிப்புக்கு முன்பும், அதற்குப் பின்னரும் அவர்கள் இடம் பெயர்ந்துள்ளதாக கூறப்படுகிறது. 2012ஆம் ஆண்டளவில், சுமார் 300 சீக்கியக் குடும்பங்கள் நகரத்தில் இருந்தன. 1949 இல் நிறுவப்பட்ட ஸ்ரீகுருநானக் சத்சங்க சபா, சமூக, மத மற்றும் ஆன்மீக நடவடிக்கைகளுக்கான ஒரு மையமாக இருந்துள்ளது. இது, சிறப்பான சந்தர்ப்பங்களில் மற்றும் திருவிழாக்களின் போதும் நகரில் சீக்கியர்களின் குடும்பங்கள் கூடும் பொதுவான மையமாகும்.
# சென்னையிலுள்ள மதங்கள்

## சமணம்

நகரத்தில் வடக்கு இந்திய மற்றும் தமிழ்ச் சைனர் சமூகத்தினர் இருவரும் உள்ளனர். சுமார் 100 சைனக் கோயில்கள் வடக்கிந்திய சைனர்களால் கட்டப்பட்டிருக்கிறது, அதே நேரத்தில் சுமார் 1,500 தமிழ்ச் சைன குடும்பங்களுக்கு 18 தமிழ் சைனக் கோயில்களே உள்ளன.
# சென்னையிலுள்ள மதங்கள்

## பௌத்தம்

நகரத்தின் ஒரே பௌத்த ஆலயம், இலங்கை மகாபோதி மையம், இது எழும்பூரில் அமைந்துள்ளது.
# சென்னையிலுள்ள மதங்கள்

## சொராட்டிரியம்

முதன்முதலில் பார்சிகள் 1809 இல் கூர்க் பகுதிகளில் இருந்து வந்துள்ளனர். இவர்களால் 1909ஆம் ஆண்டு இராயபுரம் தீக்கோவில் கட்டப்பட்டது. 2010 ஆம் ஆண்டளவில், சென்னையில் சுமார் 250 பார்சிகள் இருந்தனர். அவர்களில் பலர் ராயபுரம் பகுதியில் வாழ்கின்றனர்.
# சென்னையிலுள்ள மதங்கள்

## மற்ற மத அமைப்புகள்

சென்னை என்பது பிரம்மஞான சபையின் சர்வதேச அடிப்படை இடமாகும். இது உலக மதங்கள் மற்றும் இடைவிடா பேச்சு உரையாடலுக்கு அர்ப்பணிக்கப்பட்ட ஒரு ஆன்மீக அமைப்பாகும். 1882 ஆம் ஆண்டு முதல் "சென்னை பிரம்மஞான சபை" என்கிற தத்துவஞான சமுதாயத்தின் தலைமையகமாக விளங்குகிறது.
# 144 (திரைப்படம்)

***144*** (திரைப்படம்) (144 (film)) 2015 இல், வெளிவந்த தமிழ் நகைச்சுவைத் திரைப்படம் ஆகும். இதை, ஜி மணிகண்டன் இயக்கி சி. வி. குமார், தயாரித்துள்ளார். இப்படத்தில், சிவா, அசோக் செல்வன், ஓவியா மற்றும் ஸ்ருதி ராமகிருஷ்ணன் ஆகியோர் முன்னணி வேடங்களில் நடித்துள்ளனர்.சுஜாதா எழுதியுள்ள *வசந்தகால குற்றங்கள்* என்ற புதினத்தை தழுவி இந்த *திரைப்படத்தின் கதை* அமைக்கப்பட்டுள்ளது.
# 144 (திரைப்படம்)

## நடிப்பு

- சிவா - தேசி
- அசோக் செல்வன் - மதன்
- ஓவியா - கல்யாணி
- ஸ்ருதி ராமகிருஷ்ணன் - திவ்யா
- முனீஷ்காந்த் ராமதாஸ் - ரவி வர்மன்
- மதுசூதன் ராவ் - ராயப்பன்
- சுஜாதா சிவக்குமார் - திவ்யாவின் தாய்
- உதய் மகேஷ் - 'பீலிங்ஸ்' ரவி
- அம்பானி சங்கர்
# 144 (திரைப்படம்)

## தயாரிப்பு

இத் திரைப்படம், தயாரிப்பாளர் சி.வி. குமார் தயாரிப்பில் புதிய இயக்குனரான மணிகண்டன் இயக்கத்தில், சிவா, அசோக் செல்வன், ஓவியா மற்றும் ஸ்ருதி ராமகிருஷ்ணன் ஆகியோரின் நடிப்பில் பிப்ரவரி 2015 இல் படப்பிடிப்பு தொடங்கியது. அசோக் செல்வன் ஒரு சட்டவிரோத கார் ஓட்டுனராக சித்தரித்துக் கொண்ட படப்பிடிப்பு காட்சிகளை மதுரையில் படம் எடுத்தனர். ஒரு நீண்ட படப்பிடிப்புத் திட்டத்திற்குப் பிறகு, ஏப்ரல் 2015 இல், இந்த படம் முடிவடைந்தது என அறிவிக்கப்பட்டது.
# 144 (திரைப்படம்)

## ஒலிப்பதிவு

இத் திரைப்படத்திற்கு, ஷான் ரோல்டன் இசையமத்துள்ளார். இந்த படத்தில், ஆறு பாடல்கள் இடம்பெற்றுள்ளன. அவை கபிலன், ஷான் ரோல்டன், விவேக், காரைக்குடி மற்றும் பாரதி கணேசன் ஆகியோரால் எழுதப்பட்டது. பிகைண்ட்வுட் தனது விமர்சனத்தில், இந்த இசைத்தொகுப்பிற்கு 5 க்கு 2.5 ஐ மதிப்பிட்டு, "இது நல்ல ஆற்றல் மற்றும் வேடிக்கையான தருணங்களைக் கொண்ட ஒரு இசைத்தொகுப்பாக உள்ளது; ஆனால் ஷான் ரோல்டனிடம் ரசிகர்கள் வைத்திருந்த எதிர்பார்ப்புகள் குறைந்துவிட்டன." என்று விமர்சித்துள்ளது.
# 144 (திரைப்படம்)

## விமர்சன வரவேற்பு

*தி டைம்ஸ் ஆப் இந்தியாவின்* நிருபரான எம். சுகந்த் இந்த படத்திற்கு 5 க்கு 3 மதிப்பீடு அளித்து தனது விமர்சனத்தில், முண்டாசுப்பட்டி, ராஜதந்திரம் போன்று கதை அம்சம் உள்ளதாகவும் மற்றும் விரிவான தொகுப்பு மற்றும் திட்டமிடல் இல்லை என்பதை இப் படம் உணர்த்துகிறது எனவும் குறிப்பிட்டுள்ளார். மேலும், இது இயக்குனருக்கு முதல் படமாக இருப்பதால் சூது கவ்வும், ராஜதந்திரம் ஆகிய இரண்டு படங்களின் நவீனமயமாக்கல் இல்லை என்பதை நினைவூட்டுகிறது என்று கூறியுள்ளார்."
# வார்ப்புரு:Infobox election/row

<includeonly>|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-  
|-
</includeonly><noinclude>
</noinclude>
# சென்னையில் சுகாதாரச் சேவை

முகப்புத் தோற்றம்.]]
**சென்னையில்** சுகாதாரம் (*Healthcare in Chennai*) என்பது அரசு மற்றும் தனியார் மருத்துவமனைகளில் வழங்கப்படும் மருத்துவ மற்றும் சுகாதாரச் சேவையாகும். சென்னை வெளிநாடுகளிலிருந்து 45% பயணிகளையும் உள்நாட்டு சுகாதாரச் சுற்றுலாப் பயணிகளில் 30 முதல் 40% வரையும் சென்னை மருத்துவச் சுற்றுலா ஈர்க்கிறது. இதனால் இந்நகரம் 'இந்தியாவின் ஆரோக்கியத் தலைநகரம்' என அழைக்கப்படுகிறது. நகரம் முழுவதும் அமைந்துள்ள பல சிறப்பு மருத்துவமனைகளுக்கு ஒவ்வொரு நாளும் 150 க்கும் மேற்பட்ட சர்வதேச நோயாளிகள் வருகின்றனர். மேலும் நகரத்தில் உள்ள சிறப்பு மருத்துவமனைகளில் வழங்கப்படும் வசதிகள் ஆகியவையும் இதில் அடங்கும். 1785 ஆம் ஆண்டில், வங்காளம், சென்னை மற்றும் பாம்பே போன்ற மாநிலங்களில் 234 அறுவை நிபுணர்கள் கொண்ட மருத்துவ துறைகள் நிறுவப்பட்டன.
# சென்னையில் சுகாதாரச் சேவை

## வீட்டு பராமரிப்பு

வீட்டு சுகாதாரச் சேவைகள் மற்றும் வீட்டு செவிலியர் சேவைகள் இந்தியாவில் வளர்ந்து வரும் நிகழ்வுகள் ஆகும். சென்னை மற்றும் பெங்களூரை அடிப்படையாகக் கொண்டு 300 க்கும் மேற்பட்ட செவிலியர்கள் இது போன்ற சேவைகளை வழங்குகின்றனர்.
# சென்னையில் சுகாதாரச் சேவை

## மருத்துவ கல்வி

தனியார் மருத்துவக் கல்லூரிகள் தவிர, நான்கு அரசு மருத்துவ கல்லூரிகள் மற்றும் ஒரு தொழிலாளர் காப்புறுதி மருத்துவக் கல்லூரி ஆகியவை உள்ளன. சென்னை அரசு மருத்துவக் கல்லூரி, ஸ்டான்லி மருத்துவக் கல்லூரி, கீழ்பாக்கம் மருத்துவக் கல்லூரி, ஓம்ந்தூரர் அரசு மருத்துவக் கல்லூரி ஆகிய நான்கும் அரசு மருத்துவக் கல்லூரி ஆகும்.
# சென்னையில் சுகாதாரச் சேவை

## மருத்துவ சுற்றுலா

சென்னை மற்றும் வெளிநாடுகளில் இருந்து வரும் மக்கள் இங்குள்ள மருத்துவமனைகளில் சிகிச்சை பெற விரும்பும் நகரங்களில் ஒன்றாக சென்னை இருக்கிறது. இந்திய தொழிலதிபர்களின் கூட்டமைப்பு (*சிஐஐ*) மேற்கொண்ட ஒரு ஆய்வின் படி, நாட்டின் மருத்துவ சுற்றுலாப் பயணிகளில் சுமார் 40 சதவீதத்தை சென்னை ஈர்க்கிறது. 2013 ஆம் ஆண்டளவில், நகரம் ஒவ்வொரு நாளும் 200 வெளிநாட்டு நோயாளிகளைப் பெறுகிறது. சென்னையில் உள்ள மருத்துவமனைகளில் மருத்துவ சிகிச்சைக்காக நாட்டின் கிழக்கு பகுதியில் இருந்து வரும் நோயாளிகளுக்களின் போக்குவரத்த்திற்காக, கொல்கத்தா மற்றும் சென்னை இடையே ஹவுராவிலிருந்து இயக்கப்படும் *கோரமண்டல் எக்ஸ்பிரஸ்*, *இரயில்* *ஆம்புலன்ஸ் எக்ஸ்பிரஸ்* என்றே அழைக்கப்படுகிறது.  
நைஜீரியா, கென்யா, புருண்டி, காங்கோ, பங்களாதேஷ், ஓமன் மற்றும் ஈராக் போன்ற வளரும் மற்றும் வளர்ச்சியடையாத நாடுகளிலிருந்து வெளிநாட்டவர்கள் குறிப்பாக மேம்பட்ட மருத்துவத்திற்கு இங்கு வருகிறார்கள். ஒவ்வொரு மாதமும் *மியாட்* மருத்துவமனை கிட்டத்தட்ட 300 வெளிநாட்டு நோயாளிகளைப் பெறுகிறது.
# சென்னையில் சுகாதாரச் சேவை

## அரசு சாரா நிறுவனங்கள்

சென்னை நகரம் சுகாதாரத்திற்கு இலாப நோக்கற்ற நிறுவனங்கள் மற்றும் அரசு சாரா அமைப்புக்களின் வலுவான தளமாக உள்ளது. இதற்கு 'இந்திய இதய சங்கம்' ஒரு உதாரணமாகும், இது இதய நோய் வராமல் தடுப்பதில் கவனம் கொள்கிறது. தமிழ்நாட்டில் 1997 ஆம் ஆண்டிலிருந்து மனிதனின் உயிரற்ற உடலை நன்கொடையாகப் பெற்று செயல்படும் மோகன் அறக்கட்டளை மற்றொருஅரசு சாரா அமைப்பாகும்.
# சென்னையில் சுகாதாரச் சேவை

## விமர்சனங்கள்

சென்னை சுகாதரத்தின் 'மெக்கா' என அழைக்கப்பட்ட போதிலும், நகரில் உள்ள ஆறு தனியார் மருத்துவமனைகள் மட்டுமே 2012 ஆம் ஆண்டு முதல் மருத்துவமனைகள் மற்றும் சுகாதார சேவைகள் வழங்குவதற்கான தேசிய வாரியத்தின் அங்கீகாரம் பெ;ற்றுள்ளனன.  
*ஜர்னல் ஆப் கிளினிக்கல் ஃபார்மசி அண்ட் தெரபிடிக்ஸ்* என்ற பத்திரிகையின் 2011 ஆகஸ்ட் வெளியீட்டில் வெளியிடப்பட்ட ஒரு ஆராய்ச்சி ஒன்று, நகரில் கிடைக்கக்கூடிய போலி மருந்துகளை மாதிரி ஆய்வுகள் மேற்கொள்ள போதிய வசதி இல்லை எனவும், 43 சதவீத மருந்துகள் தரமற்றவை எனவும் கூறுகிறது.
# பெங்களூரில் உள்ள சோழர் கோவில்களின் பட்டியல்

சோழப் பேரரசானது தென் இந்திய வரலாற்றில் மிகப்பெரிய ஆளுமை வாய்ந்த அரச மரபுகளில் ஒன்றாக இருந்தது. பெங்களூரை சோழர்கள் கிட்டத்தட்ட ஒரு நூற்றாண்டு காலம் வரையிலும் ஆட்சி செய்தனர். சோழர்களின் அதிகாரத்தின் மையப்பகுதியாக காவேரி ஆறு பாயும் வளமான வடிநிலப் பகுதி என்றாலும் அவர்கள் தங்கள் அதிகாரத்தின் உச்சியில் இருந்தபோது இன்றைய பெங்களூர் உட்பட பெரிய நிலப்பரப்பை ஆட்சி செய்தனர். முதலாம் ராஜராஜ சோழனின் ஆட்சியின் போது, கி.பி. 1004 ஆம் ஆண்டில், சோழர்கள் மேற்கு கங்காவதியை தோற்கடித்த பிறகு பெங்களூரையும் கைப்பற்றினர். இவர்கள் தங்கள் ஆட்சிக் காலத்தில், பெங்களூரில் உள்ள சொக்கநாதஸ்வாமி கோயில், முக்தி நாதேஸ்வரா கோயில், சோழீஸ்வரர் கோவில், சோமேஸ்வரா கோயில் போன்ற பல கோயில்களைக் கட்டினார்கள். பெங்களூரின் டொம்லூர் சோமேசுவரர் கோயிலின் பழமையான கல்வெட்டுகளானது கி.பி 10 ஆம் நூற்றாண்டிற்கு முற்பட்டவை ஆகும். இதுவே பெங்களூர் நகரின் பழமையான கோவிலாகும். முதலிலில் ராஜராஜ சோழனால் கட்டப்பட்ட இக்கோயிலானது அதன் பின்னர் போசளர் மற்றும் விஜயநகர ஆட்சியாளர்களால் புதுப்பிக்கப்பட்டது. இக்கோயிலில் முதலில் சிவபெருமான் மட்டுமே இருந்தார் ஆனால் பின்னர் உள்ளூர் வைணவர்களுக்காக விஷ்ணு கோவில் கட்டப்பட்டது.  
சோழர்களின் ஆட்சியில் இருந்த கர்நாடகத்தின் கங்க நாட்டின் பகுதியானது கி.பி. 1117 இல் ஹொய்சாலர்களிடம் இழந்தனர். ஆனால் கிழக்கு கங்கவடியானது (மைசூர் மாவட்டப் பகுதி) விக்ரமா சோழனின் காலமான கி.பி. 1125 இல் சோழர்களால் கைப்பற்றப்பட்டது. மேலும் கன்னட நாட்டில் சோழர் ஆட்சிப் பகுதிகள் மூன்றாம் குலோத்துங்க சோழர் காலம் வரை நீடித்தது. கர்நாடகத்தில், குறிப்பாக மைசூர் மாவட்டத்தில் உள்ள தமிழர் குடியிருப்பானது சோழர் காலத்திற்கு பின்பும் தொடர்ந்து இருந்து வருகிறது. தென்னிந்தியாவில் சைவ சமயமானது ஆழமாக வேரூன்றி உள்ளதற்கு முதன்மைக் காரணம் சோழர் ஆட்சியே. ஹொய்சள அரசர்கள் தங்கள் நாடு முழுவதும் சோமேஸ்வரா கோயில்களைக் கட்டினர். பொதுவான சோமேஷ்வரர் கோவிலில் ஒரு தாமரைக் குளம் அமைக்கப்படும்.  
மடவாளத்தில் உள்ள சோமேஸ்வர ஆலயம் கி.பி. 1247 ஆம் ஆண்டில் கட்டப்பட்டது. பெங்களூர் நகரத்தில் பழமையான கோயில்களில் ஒன்றாக அல்சூர் சோமேஸ்வரர் கோயில் உள்ளது. இங்கு பிரதான தெய்வம் நந்தி என்றாலும், பிரம்மா மற்றும் விஷ்ணு போன்ற மற்ற கடவுள்களும் இங்கே வணங்கப்படுகிறார்கள். பின்னர் இக்கோயிலானது கெம்பே கௌடாவால் புதிப்பிக்கப்பட்டு இராஜகோபுரம், மதில்சுவர் போன்றவை கட்டப்பட்டன. பசவனங்குடியில் உள்ள 800 வருட வயதான காளிகாம்பள் கமாடீஸ்வரார் கோயிலானது பெங்களூர் நகரத்தின் இரண்டாவது பெரிய கோயிலாகும். கோயில்களானது சமய வளர்ச்சியைத் தவிர அறிவார்ந்த நடவடிக்கைகளுக்கும் பயன்படுத்தப்பட்டன இதனால் மக்களுக்கு வேலைவாய்ப்பும் கிடைத்தது.
# பெங்களூரில் உள்ள சோழர் கோவில்களின் பட்டியல்

## பெங்களூரில் உள்ள சோழர் கோவில்களின் பட்டியல்

| எண். | பெயர் | இடம் | காலம்/ஆரம்பகால கல்வெட்டு | ஆதாரம். |
| --- | --- | --- | --- | --- |
| 1 | சொக்கநாதசுவாமி கோவில் | தொம்மலூரு | கி.பி. 10 ஆம் நூற்றாண்டு |  |
| 3 | காசி விசுவேசுவரர் கோவில் | கடுகோடி |  |  |
| 4 | வசந்த வல்லவர் கோவில் | வசந்தபுரா |  |  |
| 5 | ஆனந்த லிங்கேசுவர கோவில் | ஹெபால் |  |  |
| 6 | ஈசுவர கோயில் | கெங்கேரி | கி.பி. 1050 |  |
| 7 | தர்மேசுவரர் கோவில் | கொன்றஹள்ளி | கி.பி. 1065 |  |
| 8 | மடுறம்மா கோவில் | ஹுஸ்கூர் | கி.பி. 11 ஆம் நூற்றாண்டு |  |
| 9 | முக்தி நாதீசுவரர் கோவில் | ப்பின்னமங்கலா | கி.பி. 1110 |  |
| 10 | சோமேசுவரா கோவில் | மடவாளம் | கி.பி. 1247 |  |
| 12 | சோமேசுவரா சுவாமி கோவில் | அகரா | 1500 ஆண்டுகள் |  |
| 13 | சோமேசுவரா கோயில் | மார்த்தஹள்ளி | கி.பி. 1508 | } |
# நாங்க

***நாங்க*** ***(Naanga)*** 2012இல் வெளிவந்த இந்திய தமிழ் திரைப்படமாகும். செல்வா ,இயக்கிய இந்த படத்தில், முன்னணி வேடங்களில் புதுவரவுகள் நடித்துள்ளனர். இத்திரைப்படம், செல்வாவின் இயக்கத்தில் வெளியான 25 வது படமாகும். இப் படத்தின் கதை, திருச்சி கல்லூரியின் 1985ம் ஆண்டு படித்த மாணவர்கள் மீண்டும் 2011இல் சந்திக்கின்றனர். அப்போது ஏற்படும் சுவாரசியமான நிகழ்ச்சிகளின் தொகுப்பாக அமந்துள்ளது. இத்திரைப்படம், மார்ச் 9, 2012 இல் வெளியிடப்பட்டது.
# நாங்க

## நடிப்பு

- நிவாஸ் ஆதித்யன் - மணி
- சஞ்சய் கிருஷ்ணா - சந்திரன்
- முனீஷ் - பாஷா
- வினோத் - தயா
- உதய் - பாபு
- ஷாகிர்
- அஸ்வின் ராஜா
- விருமாண்டி
- விஷ்ணுபிரியா - தேவி
- ஷிவானி பாய்
- கஸ்தூரி
- ராஜ்கபூர்
# நாங்க

## தயாரிப்பு

படத்தில் முன்னணி கதாபாத்திரங்களில், செல்வா பிரபலமான திரைப்பட நடிகர்களின் குழந்தைகளை நடிக்க வைத்திருந்தார். சஞ்சய் கிருஷ்ணா நடிகர் மற்றும் இயக்குநர் சந்தான பாரதியின், மகனாவார். நிவாஸ், நடிகர் ஆதித்யனின் மகன், முனீஷ், தெலுங்கு இசையமைப்பாளர் வாசு ராவின் மகன், தயாரிப்பாளர் குருசாமியின் மகன் வினோத் மற்றும் திரைப்பட விநியோகஸ்தரான சந்திரசேகரின் மகன் உதய் ஆகியோர் இத் திரைப்படத்தில் நடித்துள்ளனர். திரைப்படத்தின் எதிரி நாயகன் பாத்திரத்தில் பிரபலமான பின்னணிப் பாடகர் மனோவின் மகன் ஷாகிர் நடித்தார். அதே நேரத்தில் நகைச்சுவை நடிகர் *பாஸ் என்கிற பாஸ்கரனில்* தோன்றிய தயாரிப்பாளர் வி. சுவாமிநாதனின் மகன் அஸ்வின் ராஜா நகைச்சுவை நடிகராக நடித்துள்ளார். விஷ்ணு ப்ரியா, ஷிவானி பாய், வைதேகி மற்றும் அரசி ஆகியோர் முன்னணி பெண் கதாபாத்திரங்களாக, தமிழ்த் திரைப்படங்களில் அறிமுகமானார்கள். முன்னாள் முன்னணி நடிகை கஸ்தூரி ஒரு முக்கியக் கதாபாத்திரத்தில் நடித்துள்ளார். இவர்கள் இருவரும் கிட்டத்தட்ட இருபது ஆண்டுகளுக்கு பிறகு செல்வாவுடன் மீண்டும் இணைந்தனர். 1980 களில் இளையராஜா பயன்படுத்திய அதே ராகங்களில் படத்திற்காக எட்டு பாடல்களை பால பாரதி இசையமைத்துள்ளார். இந்திய திரைப்படத்துறையில் படத்தொகுப்பாளராக பணியாற்றும் சுரேஷ் உர்ஸின் மகன் ராகவன் உர்ஸ் இப் படத்திற்கு படத்தொகுப்பாளராக செல்வா அறிமுகப்படுத்தியுள்ளார். தனது விமர்சனத்தில் *இந்து* விமர்சகர் மாலதி ரங்கராஜன் பின்வருமாறு எழுதினார்: இத் திரைப்படம், "புதிய முகங்களைக் கொண்ட ஒரு புதிய அணுகுமுறை, ஒரு அரிய கதையம்சம், இது ஒரு முழுமையான குழுவிற்கு சமமான முக்கியத்துவம் தந்த திரைப்படமாகும் என்றும், இதில் வருகின்ற ஐந்து - சிறந்த சித்தரிப்புகள், ஒரு சில வழக்கமான சொற்றொடர்கள், நகைச்சுவை காட்சிகளின் கலவையாக செல்வாவின் "*நாங்க* " திரைப்படம் உள்ளது என்று கூறியுள்ளார்.  
*பிகைண்ட்வுட்ஸ்.காமின்* ஒரு விமர்சகர் இப் படத்திற்கு 5க்கு 1.5 மதிப்பீடு வழங்கினார்,*இந்தியாகிளிட்ஸ்.காம்* இவ்வாறு மேற்கோளிட்டுள்ளது: *நாங்க*" திரைப்படம், 1980 களின் சுறுசுறுப்பு மற்றும் மனநிலையை சரியான முறையில் மறுபடியும் மறுபரிசீலனை செய்வதன் மூலம் செல்வா மீண்டும் ஒரு மதிப்புமிக்க கதையைக் கூறுகிறார்." என்று மிதமிஞ்சி வாக்குறுதி அளித்துள்ளது'' நௌரன்னிங்.காமிலிருந்து ரோஹித் ராமச்சந்திரன் இப் படம் "நேர்மையான தோல்வி" என்று குறிப்பிட்டுள்ளார்.
# 2006–07 தமிழ்நாடு சட்டசபை இடைத்தேர்தல்

**2006–07 தமிழ்நாடு சட்டசபை இடைத்தேர்தல்** (*Tamil Nadu assembly by-election, 2006-07*) - இந்தியாவில் தமிழ்நாட்டில் இரண்டு மாநில சட்டசபை தொகுதிகளுக்கான இடைத்தேர்தல் இரண்டு தனித்தனி கட்டங்களில் நடைபெற்றது. மதுரை மத்திய சட்டமன்றத் தொகுதிக்கு 2006 அக்டோபர் 11 ம் தேதி தேர்தல் நடைபெற்றது, மதுரை மேற்கு சட்டமன்றத் தொகுதிக்கு ஜூன் 26, 2007 அன்று நடைபெற்றது.  
இரண்டு கட்டங்களாக நடைபெற்ற இந்த இடைத்தேர்தல்களில் திராவிட முன்னேற்றக் கழகத்திற்கும். மற்றும் ஜனநாயக முற்போக்குக் கூட்டணியில் அங்கம் வகித்த இந்திய தேசிய காங்கிரசுக்கு வெற்றியைக் கொடுத்தது. 2006ல் நடைபெற்ற தமிழ்நாடு சட்டமன்றத் தேர்தல்களில் அனைத்திந்திய அண்ணா திராவிட முன்னேற்றக் கழகம் மற்றும் அதன் கூட்டாணிக் கட்சிகள் ஜனநாயக முற்போக்குக்கூட்டணியை விட அதிக வாக்குகளைப் பெற்றிருந்தாலும், மதுரை தொகுதியில் அனைத்து தொகுதிகளும் கணக்கில் எடுத்துக் கொள்ளப்பட்டு தி.மு.க வெற்றி பெற்றது என அறிவிக்கப்பட்டது..
# 2006–07 தமிழ்நாடு சட்டசபை இடைத்தேர்தல்

## கூட்டணி முடிவு

2007 ல் நடைபெற்ற இரண்டாவது இடைத் தேர்தல் முடிவுகள் கட்சிகளின் கூட்டணிகளில் பிரதிபலித்தது.
| தி.மு.க | 96 | அ.இ.அ.தி.மு.க | 60 (-1) | தேமுதிக | 1 |  |
| --- | --- | --- | --- | --- | --- | --- |
| இதேகா | 34 (+1) | மதிமுக | 6 | சுயேச்சை | 1 |  |
| பாமக | 18 | விசிக | 2 |  |  |  |
| சிபிஐ(எம்) | 9 |  |  |  |  |  |
| சிபிஐ | 6 |  |  |  |  |  |
| மொத்தம் (2007) | 164 | மொத்தம் (2007) | 69 | மொத்தம் (2007) | 2 |  |
| மொத்தம் (2006) | 163 | மொத்தம் (2006) | 69 | மொத்தம் (2006) | 2 | } |
# 2006–07 தமிழ்நாடு சட்டசபை இடைத்தேர்தல்

## முதல் தேர்தல்

திராவிட முன்னேற்ற கழக அரசாங்கத்தின் அமைச்சராக இருந்த தி.மு.க.வின் பி. டி. ஆர். பழனிவேல் ராஜனின் மரணத்தின் காரணமாக இந்தத் தேர்தல் நடத்த வேண்டிய அவசியம் ஏற்பட்டது. 2006 அக்டோபர் 11 ம் தேதி தேர்தல் நடைபெற்றது.
# 2006–07 தமிழ்நாடு சட்டசபை இடைத்தேர்தல்

## இரண்டாவது இடைத்தேர்தல்

அ.தி.மு.க. சட்டமன்ற உறுப்பினர், எஸ். வி. சண்முகம் மரணத்தின் காரணமாக இந்தத் தேர்தல் நடத்த வேண்டிய அவசியம் ஏற்பட்டது. ஜூன் 26, 2007 அன்று நடைபெற்றது.
# எஸ். ஈஸ்வரன்

**சுப்பிரமணியம் ஈஸ்வரன்** (*Subramaniam Iswaran* (பிறப்பு: 1962), சிங்கப்பூர் அரசியல்வாதி ஆவார். இவர் 2021 முதல் 2024 வரை போக்குவரத்து அமைச்சராகவும், 2018 முதல் 2021 வரை வணிகத் தொடர்புகள் அமைச்சராகவும் பணியாற்றினார்.'''  
இவரது தொழில் வாழ்க்கையில் பல நிறுவனங்களில் இயக்குநராக இருந்துள்ளார். 1996 முதல் 1998 வரை சிங்கப்பூர் *டெக்னாலஜிஸ்* நிறுவனத்தில் மூலோபாய அபிவிருத்தி இயக்குநராகவும், 2003 முதல் 2006 வரை *டெமாசெக் ஹோல்டிங்ஸ்* நிறுவனத்தின் நிர்வாக இயக்குனராகவும் இருந்தார் இவர் நவம்பர் 2003 முதல் *குயின்டில்ஸ் டிரான்ஸ்நேஷனலின்* இயக்குநராக பணிபுரிந்தார், சன்னிங்கேல் டெக் என்பதில் 2005 சூலை முதல் 2006 சூன் வரை, *ஷின் கார்ப்பரேசனில்* 2006 வரை, *ஷிசெம்ப்கார்ப்* நிறுவனத்தில் 2003 சனவரி முதல் 2004 ஏப்ரல் வரை மற்றும் பல தொழில்களில் இயக்குநராக பணிபுரிந்துள்ளார். சூன் 2003 முதல் சூன் 2006 வரை *ஹைப்ளக்ஸ்* நிறுவனத்தின் நிர்வாக இயக்குனராகவும் இருந்தார். 2018 ஆம் ஆண்டு ஏப்ரல் 24 ஆம் தேதியில் தகவல் தொடர்புத்துறை அமைச்சர் *யாகூப் இப்ராஹிம்* ஓய்வு பெற்ற பின்னர் அத்துறைக்கு அமைச்சராக உள்ளார்.
# எஸ். ஈஸ்வரன்

### கையூட்டு, ஊழல் புலனாய்வு விசாரணை

2023 சூலை 11 அன்று, ஈசுவரன் கைது செய்யப்பட்டு பிணையில் விடுவிக்கப்பட்டார். இவரது கடவுச்சீட்டும் பறிமுதல் செய்யப்பட்டது.  
2023 சூலை 12 அன்று, ஊழல் புலனாய்வுப் பணியகத்தால் (CPIB) குறிப்பிடப்படாத ஊழல் விசாரணையில் உதவ ஈசுவரனும் வேறு சிலரும் அழைக்கப்பட்டனர். பணியகத்தின் விசாரணை குறித்து விளக்கமளிக்கப்பட்டதும், பிரதமர் லீ சியன் லூங், விசாரணைகள் முடியும் வரை உடனடியாக விடுமுறையில் செல்லுமாறு ஈசுவரனுக்கு அறிவுறுத்தினார்; சீ ஓன் தாட் பதில் போக்குவரத்து அமைச்சராக நியமிக்கப்பட்டார். போக்குவரத்து அமைச்சர் ஈசுரவனுடன் உள்ள தொடர்புகள் பற்றித் தகவல் அளிக்குமாறு புலனாய்வுப் பிரிவு Hotel Properties நிறுவனத்தின் நிர்வாக இயக்குநர் ஓங் பெங் செங் என்பவருக்கு கைதாணை பிறப்பித்தது. அவரும் பின்னர் கைது செய்யப்பட்டுப் பிணையில் விடுவிக்கப்பட்டார்.  
1986 நவம்பருக்குப் பிறகு, சிங்கப்பூரில் ஈசுவரனின் வழக்கு ஒரு அமைச்சரை உள்ளடக்கிய முதல் உயர்மட்ட ஊழல் விசாரணையாகும். 1986 இல் தேசிய வளர்ச்சிக்கான அமைச்சர் டெக் சியாங் வான் கையூட்டுக் குற்றச்சாட்டுகளுக்காக புனாய்வுப் பணியகத்தால் விசாரிக்கப்பட்டார், இருப்பினும் அவர் முறையாக குற்றம் சாட்டப்படுவதற்கு ஒரு மாதத்திற்கு முன்னர் தற்கொலை செய்து கொண்டார்.
# எஸ். ஈஸ்வரன்

## கல்வி

ஈஸ்வரன் *செயின்ட் ஆண்ட்ரூ* பள்ளியின் முன்னாள் மாணவர் ஆவார். இவர் அடிலெய்டு பல்கலைக்கழகத்தில் பொருளாதாரம் படித்து, அங்கு முதல் வகுப்பு மரியாதை பட்டம் பெற்றார். ஆர்வர்டு பல்கலைக் கழகத்தில் ஒரு பொது நிர்வாகத்தில் முதுகலைப் பட்டம் பெற்றுள்ளார்.
# எஸ். ஈஸ்வரன்

## தனிப்பட்ட வாழ்க்கை

ஈஸ்வரன் *கே. மேரி டெய்லர்* என்பவரை மணந்தார். இத்தம்பதியருக்கு, மோனிசா ஒரு மகளும், சஞ்சையா, கிருஷண் இரண்டு மகன்களும் இருக்கின்றனர்.
# துடுப்பு வால் கரிச்சான்

**துடுப்பு வால் கரிச்சான்** (*greater racket-tailed drongo*) என்பது நடுத்தர அளவிலான ஒரு ஆசிய பறவை ஆகும். இது நீண்ட துடுப்பு போன்ற வாலைக் கொண்டுள்ளதால் இப்பெயரைப் பெற்றது. இவை பெரும்பாலும் மலையை ஒட்டிள்ள காடுகளில் காணப்படும். இவை எப்போதும் சத்தம் எழுப்பிக்கொண்டே இருக்கக்கூடியன. மேலும் இது ராஜாளி, வல்லூறு போன்ற பறவைகளைப் போல ஒலியெழுப்பும் ஒப்புப்போலிப் பண்பையும் கொண்டது. இது பூச்சிகளை வேட்டையாடி உண்பதால், இயற்கை பூச்சிக் கட்டுப்படுத்தியாக வேளாண்மைக்கு உதவுகிறது.
# துடுப்பு வால் கரிச்சான்

## வகைப்பாடு

துடுப்பு வால் கரிச்சானில் 13 துணையினங்கள் அங்கீகரிக்கபட்டுள்ளன:
- *D. p. grandis* (கோல்ட், 1836) – வட இந்தியா முதல் மேற்கு மற்றும் வடக்கு மியான்மர் மற்றும் தெற்கு சீனா மற்றும் வடக்கு இந்தோசீனா வரை
- *D. p. rangoonensis* (கோல்ட், 1836) – மத்திய இந்தியா, பங்களாதேஷ், மத்திய மியான்மர் மற்றும் வடக்கு தாய்லாந்து வழியாக மத்திய இந்தோசீனா வரை
- பாரடைசியஸ் துடுப்பு வால் கரிச்சான் *D. p. paradiseus* (லின்னேயஸ், 1766) – தென்னிந்தியாவிலிருந்து தெற்கு தாய்லாந்து, வடக்கு மலாய் தீபகற்பம் மற்றும் தெற்கு இந்தோசீனா வரை
- *D. p. johni* (ஆர்டெர்ட், 1902) – ஆய்னான் (தென்கிழக்கு சீனாவிற்கு அப்பால்)
- *D. p. ceylonicus* வௌரி, 1949 – இலங்கை
- *D. p. otiosus* (ரிச்மண்ட், 1902) – அந்தமான் தீவுகள்
- *D. p. nicobariensis* (பேக்கர், இசிஎஸ், 1918) – நிக்கோபார் தீவுகள்
- *D. p. hypoballus* (ஓபர்ஹோல்சர், 1926) – நடு மலாய் தீபகற்பம்
- *D. p. platurus* வைலோட், 1817 – தெற்கு மலாய் தீபகற்பம், சுமத்ரா மற்றும் அருகிலுள்ள தீவுகள்
- *D. p. microlophus* (ஓபர்ஹோல்சர், 1917 – தென் சீனக் கடலில் உள்ள தீவுகள் (தியோமான் தீவு, அனம்பாஸ் தீவுகள் மற்றும் வடக்கு நதுனா தீவுகள்)
- *D. p. brachyphorus* (போனபார்டே, 1850) – போர்னியோ
- *D. p. banguey* (சேசன் & குளோஸ், 1929) – வடக்கு போர்னியோவில் உள்ள தீவுகள்
- *D. p. formosus* (கபானிஸ், 1851) – சாவகம்
# துடுப்பு வால் கரிச்சான்

## விளக்கம்

இது பெரும்பாலும் ஆசியாவில் காணப்படுகிறது. இது துடுப்புபோன்ற தனித்துவமான வாலைக் கொண்டுள்ளது. இதன் முன் தலையில் அலகுக்கு அருகில் கிரிடம் போன்று இறகுகள் தூக்கலாகக் காணப்படும். இப்பறவைகளில் ஆண், பெண் என இரு பறவைகளுக்கு இடையில் பெரியதாக வேறுபாடு ஏதும் இல்லை. தென்னிந்தியாவில், முக்கியமாக மேற்குத்தொடர்ச்சி மலைகளை ஒட்டிய காடுகளில் காணப்படுகின்றன.  
தென்னிந்தியாவில் காணப்படும் துணையினமான பாரடைசியஸ் துடுப்பு வால் கரிச்சானைவிடவிட வட இந்தியாவில் காணப்படும் துணையினத்தின் (*D. p. grandis*) தலைக் கொண்டை பெரியதாக இருப்பதோடு துடுப்பு வாலும் சற்று நீளமாக இருக்கும். இலங்கையில் காணப்படும் துணையினத்தின் (*D. p. ceylonicus*) தலைக் கொண்டை மிக நுட்பமானது. துடுப்பு வாலும் அளவில் சிறியது.
# துடுப்பு வால் கரிச்சான்

## நடத்தை

இவை பூச்சிகளையும், பூந்தேனையும், பழங்களையும் உண்ணக்கூடியது இதன் கால்கள் மிகவும் சிறியவை என்பதால், எப்போதும் மரத்தின் உச்சியில் இருக்கும் சிறிய கிளையில் அமர்ந்து இருக்கும். துணிவு மிக்கப்பறவையான இது தன் எல்லைக்குள் வரும் பறவைகளை கொத்தி விரட்டும்.
# நெருங்கி வா முத்தமிடாதே

**நெருங்கி வா முத்தமிடாதே** (***Nerungi Vaa Muthamidathe***) லட்சுமி ராமகிருஷ்ணன் இயக்கத்தில் 2014 ஆம் ஆண்டு வெளிவந்த இந்தியத் தமிழ்த் திரைப்படமாகும். பியா பாஜ்பாய், ஷபீர், ஸ்ருதி ஹரிஹரன், ஏ. எல். அழகப்பன், ஒய். ஜி. மகேந்திரன் மற்றும் பலர் நடித்திருக்கும் இப்படத்திற்கு ஒளிப்பதிவு செய்தவர் ஏ. வினோத் பாரதி ஆவார். ஏ. வி. அனூப் தயாரிப்பில், மேட்லி ப்ளூஸ் இசை அமைப்பில், 31 அக்டோபர் 2014 ஆம் தேதி வெளியானது.
# நெருங்கி வா முத்தமிடாதே

## நடிகர்கள்

- பியா - மாயா
- ஷபீர் - சந்துரு
- சுருதி ஹரிஹரன் - மஹா
- ஏ. எல். அழகப்பன் - காளீஸ்வரன்
- விஜி சந்திரசேகர் - சீதா
- ஒய். ஜி. மகேந்திரன் - சுப்பிரமணியன்
- தம்பி ராமையா - ராஜ கோபாலன்
- பாலா சரவணன் - சொக்கு
- நடராசன் - மாயாவின் நண்பன்
- அம்பிகா
- இலட்சுமி ராமகிருஷ்ணன்
- ஏ. வி. அனூப்
- சியாம் சாகர்
- கவுதம் குரூப்
- பிரதிக்
- ராமகிருஷ்ணன்
# நெருங்கி வா முத்தமிடாதே

## தயாரிப்பு

இலட்சுமி ராமகிருஷ்ணன், தனது இரண்டாவது திரைப்படம் திருச்சி-காரைக்கால் பயணம் தொடர்பாகவும், வாகன எரிபொருள் நெருக்கடியை சார்ந்தும் இருக்கும் என்று அறிவித்தார். கதாநாயகியாக பியா பாஜ்பாயும், தமிழ் திரைப்படங்களில் முதல் முறையாக அறிமுகமாகும் ஸ்ருதி ஹரிஹரனும் தேர்வு செய்யப்பட்டனர். தனது கணவர் ராமகிருஷ்ணன் மற்றும் தயாரிப்பளார் ஏ. வி. அனூப் ஆகியோர் படத்தில் சிறுவேடத்தில் நடித்திருப்பதாகவும், தனது இளைய மகள் ஷ்ரேயா இயக்கத்தில் உதவிய இருந்ததாகவும் லட்சுமி ராமகிருஷ்ணன் மேலும் அறிவித்தார்.  
இந்தத் திரைப்படம் எழுபது நாட்களில் படமாக்கப்பட்டது. தனது முந்தைய படைப்பை (ஆரோகணம் 2012) காட்டிலும் , இப்படம் புத்துணர்வுடன் இருக்கும் என்று லட்சுமி ராமகிருஷ்ணன் தெரிவித்தார். இந்தப் படத்தின் பெயர், ஒரு லாரியின் பின் எழுதியிருந்த வாசகத்தைச் சார்ந்தது.
# நெருங்கி வா முத்தமிடாதே

## ஒலிப்பதிவு

பிரசாந்த் டெக்னா மற்றும் ஹரிஷ் வெங்கட் இருக்கும் மேட்லி ப்ளூஸ், படத்தின் பின்னணி மற்றும் பாடல்களின் இசையை அமைத்தது. ஆறு பாடல்களை கொண்ட ஒலித்தொகுப்பு 25 செப்டம்பர் 2014 ஆம் தேதி சூரியன் பண்பலை வானொலி ஸ்டுடியோவில் வெளியானது. 10-க்கு 8 மதிப்பெண்கள் பெற்று, அறிமுக இசை அமைப்பாளர்கள் இருவரும் நல்ல இசையை தந்துள்ளதாக விமர்சனம் செய்யப்பட்டது. படத்தின் அனைத்து பாடல்களுக்கும் வரிகள் எழுதியது நா. முத்துக்குமார் ஆவார்.
**பாடல்களின் பட்டியல்**  
| 1 | கலிகாலம் | ஷங்கர் மஹாதேவன் | 4:35 |  |
| --- | --- | --- | --- | --- |
| 2 | ஹே சுற்றும் பூமி | மிலி நாயர், ஹரிஷ் வெங்கட் | 3:39 |  |
| 3 | யார் | நந்தினி ஸ்ரீகர் | 4:42 |  |
| 4 | யாரும் பாக்காம | சின்மயி | 3:42 |  |
| 5 | கலிகாலம் (பின்னணி) | - | 4:32 |  |
| 6 | யாரும் பாக்காம (பின்னணி) | - | 3:42 | } |
# நெருங்கி வா முத்தமிடாதே

## வரவேற்பு

நல்ல கதையாக இருந்தாலும், நீண்ட திரைக்கதையை கொண்ட படம் என்றும், சாதி கலப்பு, காதல், தந்தை மகன் உறவு, தாய் மகள் உறவு, அரசியல் ஊழல் போன்ற பல பிரச்சனைகளை வெறும் 114 நிமிடங்களில் இயக்குநர் காட்சிப்படுத்த முயற்சி செய்துள்ளதாகவும், விமர்சனம் செய்யப்பட்டது.
# துறைமுகம் (திரைப்படம்)

**துறைமுகம் (*Thuraimugam*)** கே ராஜேஷ்வர் இயக்கத்தில் 1996 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜார்ஜ் தயாரிப்பில் ஆதித்தியன் இசை அமைப்பில் 25 அக்டோபர் 1996 ஆம் தேதி இப்படம் வெளியானது. அருண்பாண்டியன், ஷோபனா, லிவிங்ஸ்டன், அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா மற்றும் பலர் நடித்துள்ளனர்.
# துறைமுகம் (திரைப்படம்)

## நடிகர்கள்

சி அருண் பாண்டியன், ஷோபனா, லிவிங்ஸ்டன் (நடிகர்), அலெக்ஸ், பூர்ணம் விஸ்வநாதன், சார்லி, ஜெய்கணேஷ், கவிதா, ஜார்ஜ், சாவித்திரி, டிஸ்கோ சாந்தி, அனுஷா, ஷகிலா, கிருஷ்ணமூர்த்தி, மேனேஜர் சீனா, மாஸ்டர் உதயராஜ், மகேந்திரன், நெல்லை கபிலன், ஜெயமணி, வின்சென்ட் ராய்.
# துறைமுகம் (திரைப்படம்)

## கதைச்சுருக்கம்

நாமம் (ஜெய்கணேஷ்) ஒரு தொழிலாளிகள் சங்கத் தலைவர் ஆவார். அவர் தனது மனைவி புண்ணிய லட்சுமி மற்றும் இரு குழந்தைகளுடன் வறுமையில் வாழ்ந்து வருகிறார். சம்பள பற்றாக்குறையின் காரணமாக அவர் உண்ணாவிரத போராட்டம் ஒன்றிலும் ஈடுபடுகிறார். உண்ணாவிரத போராட்டத்தின் இறுதி நாளில் தனது நண்பன் எத்திராஜ் நாமத்திற்கு விஷம் வைத்து கொன்று விடுவதால் அந்த சங்கத்தின் புதிய தலைவராக எத்திராஜ் பொறுப்பேற்கிறான். இரு குழந்தைகளும் பசியில் மிகவும் அவதிப்பட்டு அதில் அந்தப் பெண் குழந்தை இறந்துவிடுகிறது. அதை தாங்கிக்கொள்ள முடியாத புண்ணிய லக்ஷ்மியும் அவளது ஆண் குழந்தையையும் கடலில் தற்கொலை செய்ய முயற்சி செய்கிறார்கள். பின்னர், அவர்கள் இருவரும் தொழிலாளிகளால் காப்பாற்றப்பட்டு மருத்துவமனையில் அனுமதிக்கப் படுகிறார்கள். ஜானி தன் தாயை விட்டு வெளியேறுகிறான்  
பல ஆண்டுகளுக்குப் பிறகு, ஜானி ஒரு துறைமுக நகரில் பெரிய ரவுடியாக இருக்கிறான். அப்போது தன் தாயை சந்திக்க நேரிடுகிறது அவரிடம் வெறுப்பு குறையாமல் இருந்ததால் தன் தாயை விட்டு விலகியிருக்கவே விரும்பினான் ஜானி. காவல்துறை ஆய்வாளர் அலெக்ஸாண்டர் வீரமுத்து ஜானியை கைது செய்ய காத்திருந்தார். எத்திராஜின் மகன் குமார், ஜானியின் நண்பன். ஓர் இரவில் கௌரி குமார் ஒரு விலைமகளை கொன்றுவிடுகிறான். அந்த கொலை பழி ஜானி மீது தவறுதலாக சுமத்தப்படுகிறது. நீதிமன்றத்தில் கௌரி குமாருக்கு ஆயுள் தண்டனையும், ஜானிக்கு ஏழு ஆண்டுகள் கடுங்காவல் தண்டனையும் விதிக்கப் படுகிறது.  
7 ஆண்டுகளுக்குப் பிறகு வழக்கறிஞர் ராமானுஜத்தை பழி வாங்க முயற்சி செய்கிறான் ஜானி. அவரை கொல்லும் முதல் முயற்சி தோல்வியில் முடிகிறது. அதனால் அவரது மகள் ருக்மணியின் திருமணத்தை நிறுத்துகிறான் ஜானி. அந்நிலையில் ஜானிக்கும் எத்திராஜிற்கும் மோதல் வெடிக்கிறது. பின்னர் என்னவானது என்பதே மீதிக் கதை ஆகும்
# துறைமுகம் (திரைப்படம்)

## ஒலிப்பதிவு

இத்திரைப்படத்தின் பின்னணி மற்றும் பாடல்களுக்கு இசை அமைத்தவர் ஆதித்தியன் ஆவார். ஆறு பாடல்களை கொண்ட ஒலித்தொகுப்பு 1994ஆம் ஆண்டு வெளியானது. இப்படத்தில் வரும் ஆறு பாடல்களையும் எழுதியவர் இயக்குநர் ராஜேஷ்வர் ஆவார்.
# பஸ்டார்ட்

**பஸ்டார்ட்** (ஆங்கிலப்பெயர்: **Bustard**, உயிரியல் பெயர்: **Ardeotis kori**) எனப்படுவது பெரிய தரைவாழ் பறவையாகும். இவை பொதுவாக காய்ந்த புல்வெளி பகுதிகள் மற்றும் பழைய உலகத்தின் புல்வெளிகளில் வாழும். இவை சுமார் 40 முதல் 150 சென்டிமீட்டர் வரை நீளம் இருக்கும். இவை **ஓடிடிடே** (முந்தைய பெயர் **ஓடிடே**) எனும் குடும்பத்தின் கீழ் வகைப்படுத்தப்பட்டுள்ளன. பஸ்டார்ட்கள் அனைத்துண்ணிகள் மற்றும் சந்தர்ப்பவாத உண்ணிகள் ஆகும். இவை இலைகள், மொட்டுகள், விதைகள், பழங்கள், சிறிய முதுகுநாணிகள் மற்றும் முதுகெலும்பற்ற உயிரினங்களை உண்கின்றன.
# துராகோ

**துராகோக்கள்** என்பது **முசோபகிடாய்** (இலக்கிய ரீதியாக "வாழைப்பழ உண்ணிகள்") பறவை குடும்பத்தில் உள்ள பறவைகள் ஆகும். இக்குடும்பத்தில் **வாழை உண்ணிகள்** மற்றும் **தூரப்போ பறவைகள்** உள்ளன. தெற்கு ஆப்பிரிக்காவில் துராகோக்கள் மற்றும் தூரப்போ பறவைகள் பொதுவாக **லோயரிகள்** என்று அழைக்கப்படுகின்றன. இப்பறவைகளால் அவற்றின் நான்காவது விரலை வெளியே நீட்டவும் உள்ளிழுக்கவும் முடியும். எப்போதும் முன்னோக்கியே உள்ள இரண்டாவது மற்றும் மூன்றாவது விரல்கள் சில உயிரினங்களில் இணைந்து உள்ளன. இக்குடும்ப பறவைகளுக்கு கொண்டைகள் மற்றும் நீண்ட வால்கள் உள்ளன. துராகோக்கள் விசித்திரமான மற்றும் தனித்துவமான நிறமிகளை கொண்டுள்ளதாக அறியப்படுகின்றன. இந்த நிறமிகள் பிரகாசமான பச்சை மற்றும் சிவப்பு நிறங்களை இவற்றின் இறகுகளுக்கு தருகின்றன.
# துராகோ

## மனிதர்களுடன் தொடர்பு

துராகோக்களின் சிவப்பு நிற பறக்கும் சிறகுகள் ஆப்பிரிக்கா முழுவதும் உள்ள அரச குடும்பங்கள் மற்றும் தலைவர்களின் தகுதி சின்னங்களாக பொக்கிஷங்களாக பாதுகாக்கப்படுகின்றன. இவை சுவாசி மற்றும் ஜுலு அரச குடும்பங்களால் மதிக்கப்பட்டதாக பதிவுகள் உள்ளன.
# ஒபிஸ்தோகோமிடாய்

**ஒபிஸ்தோகோமிடாய்** (*opisthocomidae*) என்பது **ஒபிஸ்தோகோமிபார்மஸ்** (*Opisthocomiformes*) வரிசையில் உள்ள ஒரு பறவை குடும்பம் ஆகும். இக்குடும்பத்தில் தற்போது உயிர் வாழும் பறவை ஹொயாட்சின் (*Opisthocomus hoazin*) மட்டுமே. இது அமேசான் காடுகள் மற்றும் தென் அமெரிக்காவில் ஒரினோகோ டெல்டாவில் காணப்படுகிறது. இக்குழுவைை சேர்ந்த பல்வேறு புதைபடிவ உயிரினங்கள் கண்டறியப்பட்டுள்ளன. அவற்றில் ஆப்பிரிக்காவில் இருந்து ஒரு இனமும் ஐரோப்பாவில் இருந்து ஒரு இனமும் அடங்கும்.
# அவெஞ்சர்ஸ்: எண்ட்கேம்

**அவெஞ்சர்ஸ்: எண்ட்கேம்** என்பது 2019 ஆம் ஆண்டு திரைக்கு வந்த அமெரிக்க நாட்டு மீநாயகன் திரைப்படம் ஆகும். இது மார்வெல் வரைகதை குழுவான அவென்ஜர்ஸ் என்ற குழுவை மையமாக வைத்து மார்வெல் ஸ்டுடியோஸ் என்ற நிறுவனம் தயாரிக்க வால்ட் டிஸ்னி ஸ்டுடியோஸ் மோஷன் பிக்சர்ஸ் என்ற நிறுவனம் விநியோகம் செய்தது.  
இது 2018 ஆம் ஆண்டு வெளியான அவெஞ்சர்ஸ்: இன்பினிட்டி வார் என்ற திரைப்படத்தின் தொடர்ச்சியாகவும் மார்வல் திரைப் பிரபஞ்சத்தின் இருபத்தி இரண்டாவது திரைப்படமும் ஆகும். இந்த திரைப்படம் ரூசோ சகோதரர்கள் இயக்கத்தில், கிறிஸ்டோபர் மார்கஸ் மற்றும் இசுடீபன் மெக்பீலி திரைக்கதையில் ராபர்ட் டவுனி ஜூனியர், கிறிஸ் இவான்ஸ், மார்க் ருஃப்பால்லோ, கிறிஸ் ஹோம்ஸ்வோர்த், ஸ்கார்லெட் ஜோஹான்சன், டான் செடில், ஜெர்மி ரேன்நேர், பால் ருத், பிரி லார்சன், கரேன் கில்லன், டானாய் குரைரா, பிராட்லி கூப்பர், ஜோஷ் புரோலின் போன்ற பலர் நடிப்பில் வெளியானது.  
இப் படம் லாஸ் ஏஞ்சல்ஸில் 22 ஏப்ரல் 2019 அன்று திரையிடப்பட்டது, மேலும் ஐக்கிய அமெரிக்காவில் 26 ஏப்ரல் அன்று வெளியிடப்பட்டது. இந்த திரைப்படம் இயக்கம், நடிப்பு, இசை மதிப்பெண், அதிரடி காட்சிகள், காட்சி விளைவுகள் ஆகியவற்றிற்கு விமர்சகர்கள் மத்தியில் மிகப்பெரிய பாராட்டுக்களைப் பெற்றது.  
இந்த படம் உலகளவில் $2.798 பில்லியனை வசூலித்தது. இது வெறும் பதினொரு நாட்களில் அவெஞ்சர்ஸ்: இன்பினிட்டி வார் என்ற திரைப்படத்தின் வசூல் சாதனையை முறியடித்த எல்லா காலத்திலும் அதிக வசூல் செய்த முதல் படமாக அமைந்தது. 92 வது அகாடமி விருதுகளில் சிறந்த திரை வண்ணத்திற்கான பரிந்துரை, 25 வது விமர்சகர்களின் சாய்ஸ் விருதுகளில் மூன்று பரிந்துரைகள் (இரண்டை வென்றது) மற்றும் 73 வது பிரித்தானிய அகாடமி திரைப்பட விருதுகளில் சிறப்பு சிறந்த திரை வண்ணத்திற்கான பரிந்துரை உள்ளிட்ட பல விருதுகளும் பரிந்துரைகளும் இப்படத்திற்கு கிடைத்தன.
# அவெஞ்சர்ஸ்: எண்ட்கேம்

## கதைச் சுருக்கம்

அவெஞ்சர்ஸ்: இன்பினிட்டி வார் என்ற பாகத்தில் தானோஸ் என்ற வில்லன் அனைத்து முடிவில்லா கற்களை கைப்பற்றி, தனது சக்தியின் மூலம் உலகில் உள்ள பாதி மக்களோடு பாதி அவெஞ்சர்ஸ் குடும்பத்தையும் அழித்து விடுகின்றான், இதன் தொடர்ச்சியாக இப்படம் ஆரம்பிக்கிறது.  
விண்வெளியில் உயிருக்கு போராடிக்கொன்று இருக்கும் அயன் மேனை கேப்டன் மார்வல் காப்பாற்றி பூமிக்கு அழைத்து வருகிறார். உடல்நிலை மோசமாக இருக்கும் இவருக்கு சிகிச்சை அளித்து காப்பாற்றுகிறார்கள். தானோஸிடம் இருக்கும் முடிவில்லா கற்களை வைத்து இழந்த அனைவரையும் மீட்க நினைக்கிறார்கள். அவெஞ்சர்ஸ், இதற்கு உதவி செய்யும் தானோஸின் மகள் நெபுலா. ஒரு வழியாக தானோஸ் இருக்கும் கிரகத்தை கண்டுபிடிக்கிறார்கள். ஆனால், தானோஸிடம் கற்கள் இல்லாததை கண்டு விசாரிக்கும் போது, கற்களை அழித்து விட்டதாக தானோஸ் கூறுவதை கேட்டு அதிர்ச்சியடைகிறார்கள்.  
இதற்கு தீர்வாக காலப்பயணத்தை மேட்கொண்டு 5 வருடம் பின்னோக்கி செல்லும் அவெஞ்சர்ஸ் குழுவினர் அந்த போராட்டத்தில் நடாஷா இறக்கின்றார். இவர்களின் காலாப்பயணத்தை அறிந்த தானோஸ் இவர்கள் வழியாக சென்று முடிவில்லா கற்களை அடைய பெரும் படையுடன் போர் தொடுக்கிண்றான். அதே தருணம் எதிர்பாராத தருணத்தில் அவேஞ்சர்ஸில் காணாமல் போனவர்கள் டாக்டர் ஸ்ரேன்ச்சின் ஊடாக மந்திர சக்தி மூலம் மிக பெரும் படையுடன் வந்து தனோஸின் படைக்கு எதிராக போராடுகின்றனர். இந்த கடைசி மகாயுத்தத்தில் முடிவில்லா கற்களை தன்கையில் பொருத்தி தானோஸை அழிக்கும் அயன் மேன் தன் உயிரை தியாகம் செய்கின்றார். இறுதி கட்டத்தில் எல்லா அவெஞ்சர்சும் ஒன்றாக சேர்ந்து டோனி ஸ்டார்க்குக்கு இறுதி அஞ்சலி செலுத்துகின்றனர். ஸ்டீவ் ரோஜர்ஸ் கடைசியாக காலப்பயணம் சென்று முடிவில்லா கற்களை அவைகளின் காலகட்டத்தில் வைத்துள்ளார். ஆனால் அவருடைய 1943 வது ஆண்டுக்கு காலப்பயணம் செய்து கடந்த கால வாழ்க்கையை வாழ்ந்த மனிதராக திரும்புகிறார். அவருடைய நண்பரான சாம் வில்சனிடம் கேப்டன் அமேரிக்காவின் பொறுப்புகளை கொடுக்கிறார்.
# அவெஞ்சர்ஸ்: எண்ட்கேம்

## நடிகர்கள்

### சிறப்புத் தோற்றம் (இறுதி யுத்தத்தில் ஒன்று சேர்ந்தவர்)

- பெனடிக்ட் கம்பர்பேட்ச் - டாக்டர். ஸ்ட்ரேஞ்ச்
- மந்திரசக்தி தெரிந்த மந்திரவாதி, கால நவரத்தின கல்லை பாதுகாப்பவர்.
- சட்விக் போஸ்மேன் - ப்ளாக் பேந்தர்
- வகாண்டா நாட்டு அரசன், இவர்களின் சம்ப்ரதாயம் படி இவருக்கு சிறுத்தையிடமிருந்து சக்தி கிடைத்தது.
- டாம் ஹாலண்ட் - பீட்டர் பார்க்கர் / ஸ்பைடர் மேன்
- ஜோ சல்டனா - கமோரா
- இவாஞ்சலீன் லில்லி - ஹோப் வேன் டெய்ன்
- எலிசபெத் ஓல்சென் - வாண்டா / ஸ்கார்லெட் விட்ச்
- அந்தோணி மேக்கி - சாம் வில்சன் / பால்கான்
- செபாஸ்டியன் இஸ்டான் - பக்கி பார்ன்ஸ் / வின்டர் சோல்ஜர்
- டாம் ஹிடில்ஸ்டன் - லோகி
- போம் கிளெமென்டிப் - மாண்டிஸ்
- டேவ் பாடிஸ்டா -
- லெட்டிடியா ரைட் - சூரி
- கோபி ஸ்மல்டேர்ஸ் - மரியா ஹில்
- வின் டீசல் - க்ரூட்
- கிறிஸ் பிராட் - பீட்டர் குயில் /& ஸ்டார்-லார்ட்
- சாமுவேல் எல். ஜாக்சன் - நிக் ப்யூரி
- ஜேக்கப் படலோன் - நெட் லீட்ஸ்
- டெஸ்சா தாம்ப்சன் - வால்கெய்ரி
- வில்லியம் கேர்ட் - தாடியஸ் ரோஸ்
- வின்ஸ்டன் துயூக் - எம்'பாகு
- தோம் வாகன்-லாலர் - எபோனி மவ்
- ரோஸ் மார்குவாண்ட் - ரெட் ஸ்குள்ள / ஸ்டோனிகீபேர்
- மைக்கேல் ஜேம்ஸ் சோ - கோர்வஸ் கிளைவ்
- தெர்ரி நோட்டரி - கல் அப்சிடியன்
- கெர்ரி காண்டன் - ஸ்டார்க்கின் சூட்டின் குரல்
# அவெஞ்சர்ஸ்: எண்ட்கேம்

## தயாரிப்பு

அக்டோபர் 2014 இல் மார்வெல் நிறுவனத்தால் அவெஞ்சர்ஸ் திரைப்படம் இரண்டு பாகங்களாக வெளியிடப்படும் என்று அறிவிக்கப்பட்டது. இந்த இரண்டு பாகங்களை இயக்குநர்கள் ரூசோ சகோதரர்கள் இயக்குவார்கள் என்று ஏப்ரல் 2015 இல் மார்வெல் நிறுவனம் அறிவித்தது. முதல் பகுதிக்கு அவென்ஜ்ர்ஸ் : இன்பினிட்டி வார் என்ற பெயர் வைத்து இந்த திரைப்படத்தை 27 ஏப்ரல் 2018 ஆம் ஆண்டும் வெளியிடப்பட்டது. 2ஆம் பாகம் 26 ஏப்ரல் 2019 இல் வெளியிடப்பட்டது. 'அவெஞ்சர்ஸ் எண்ட் கேம்' திரைப்படம் இதற்கு முன் கடந்த 10 ஆண்டுகளாக வசூலில் உலக அளவில் முதலிடத்தில் இருந்த 'அவதார்' படத்தின் வசூலை முறியடித்துள்ளது.
# அவெஞ்சர்ஸ்: எண்ட்கேம்

## இசை

இந்த திரைபபடத்திற்கு இசையமைப்பாளர் ஏ.ஆர்.ரஹ்மானும் பிரின்ஸ் குமாரும் சேர்ந்து தமிழ், தெலுங்கு, ஹிந்தி மற்றும் ஆங்கில மொழிகளில் பாடல் ஒன்றை இசையமைத்து மற்றும் பாடியும் உள்ளார். இந்த பாடல் இந்தியாவில் வெளியாகும் திரைப்படத்தில் மட்டும் சேர்க்கப்பட்டுள்ளது என்பது குறிப்பிடத்தக்கது. இதன் காணொளி வடிவ பாடல் மார்வெல் இந்தியா யூ டுயூப்ல் 4 ஏப்ரல், 2019 ஆம் ஆண்டு வெளியானது. தமிழ் பாடலுக்கு பாடலாசிரியர் விவேக் பாடல் எழுதியுள்ளார்.  
இந்தி பாதிப்பு பாடலுக்கு பாடலாசிரியர் நிர்மிகா சிங் என்பவர் பாடல் எழுதி ஏப்ரல் 5, 2019ல் மற்றும் தெலுங்கு பாதிப்பு பாடலுக்கு பாடலாசிரியர் ராக்கெண்டு மவுலி வென்னலக்கந்தி என்பவர் பாடல் எழுதி ஏப்ரல் 8, 2019ல் வெளியானது.
# அவெஞ்சர்ஸ்: எண்ட்கேம்

## தமிழில்

இந்தியாவில் இத்திரைப்படம் தமிழ், தெலுங்கு, ஹிந்தி மற்றும் ஆங்கில மொழிகளில் வெளியானது. இந்த திரைப்படத்திற்கு இசையமைப்பாளர் ஏ. ஆர். ரகுமான் ஒரு பாடலை உருவாக்கவுள்ளார். இப்பாடல் மூன்று மொழிகளிலும் தயாராகி ஏப்ரல் 1, 2019 ஆம் ஆண்டு வெளியானது. மற்றும் தமிழ் திரைப்பட இயக்குநர் ஏ. ஆர். முருகதாஸ் வசனம் எழுதியமை குறிப்பிடத்தக்கது. மேலும் விஜய் சேதுபதி அயன் மேன் கதாபாத்திரத்திற்கும், ஆண்ட்ரியா ஜெரெமையா பிளாக் விடொவ் கதாபாத்திரத்திற்கும் குரல் கொடுத்துள்ளார்கள்.
# வாராயோ வெண்ணிலாவே

**வாராயோ வெண்ணிலாவே (*Vaaraayo Vennilaave*)** ஆர். சசிதரன் இயக்கத்தில் 2017 ஆம் ஆண்டு வெளிவந்த இந்தியத் தமிழ் காதல் திரைப்படமாகும். அபிஷேக் பிலிம்ஸ் தயாரிப்பில் கார்த்திக் ராஜா இசை அமைப்பில் 2017 ஆம் ஆண்டு இப்படம் வெளியானது. ஹரிப்ரியா, காவ்யா, தம்பி ராமையா, மற்றும் பலர் நடித்துள்ளனர். இப்படத்திற்கு ஒளிப்பதிவு செய்தவர் ராணா மற்றும் தொகுத்தவர்கள் விஜயன் மற்றும் கணேஷ்பாபு ஆவர்.
# வாராயோ வெண்ணிலாவே

## நடிகர்கள்

தினேஷ், சத்யா, ஹரிப்பிரியா, சங்கதாரா, காவியா, தம்பிராமைய்யா, முருகதாஸ், சந்தானபாரதி, சரித்திரன், சோனியா, சரவணன், கானா பாலா.
# வாராயோ வெண்ணிலாவே

## கதைச்சுருக்கம்

மிகவும் பணக்கார வாலிபன் தினேஷ். ஒரு வேலையின் காரணமாக சென்னையில் இருந்து கேரளாவிற்கு பயணம் செய்கிறான். அப்போது மிகவும் அழகான பெண் ஒருத்தியை சந்திக்கிறான் தினேஷ். அதன் பின்னர் அவள் வசம் காதல் கொள்கிறான்.
# வாராயோ வெண்ணிலாவே

## தயாரிப்பு

அட்டகத்தி திரைப்படத்தின் வெற்றிக்கு பின்னர் கதாநாயகனாக தனது இரண்டாவது படத்தை தேர்வு செய்தார் அட்டகத்தி தினேஷ். இந்தப் படம் அறிமுக இயக்குநர் ஆர் சசிதரனால் இயக்கப்பட்டது. துவக்கத்தில் திருக்குமரன் என்டர்டெயின்மென்ட் சி. வி. குமாரால் இப்படம் தயாரிக்கப்பட்டது. ஆனால் பின்னாளில் அவர் இந்தப் படத்தை விட்டு விலகினார். விக்ரமன் இயக்கத்தில் வெளிவந்த *நினைத்தது யாரோ* என்ற படத்தை தயாரித்த அபிஷேக் பிலிம்ஸ் இந்த படத்தையும் தயாரித்தது. சந்தான பாரதி, சரித்திரன், சோனியா, சரவணன் மற்றும் கானா பாலா ஆகியோர் நடித்துள்ளனர்.  
இந்தத் திரைப்படத்திற்கு இசை அமைத்தவர் கார்த்திக் ராஜா. பாடல்களுக்கு வரிகளை எழுதியது பா. விஜய் மற்றும் கபிலன் (கவிஞர்). ஒளிப்பதிவு செய்தது ராணா. கலை இயக்கம் செய்தது ராமலிங்கம் மற்றும் சண்டைக் காட்சிகளை இயக்கியது மைக்கேல்.
# வாராயோ வெண்ணிலாவே

## இசை

இந்தப்படத்தின் பின்னணி மற்றும் பாடல்களுக்கு இசை அமைத்தவர் கார்த்திக் ராஜா.  
பாடல்களுக்கு வரிகள் எழுதியது பா. விஜய் மற்றும் கபிலன்.
**பாடல்களின் பாட்டியல்**  
| 1 | என் காதல் |  |
| --- | --- | --- |
| 2 | என் காதல் (மறுமுறை) |  |
| 3 | கண்ணாடி பார்க்காம |  |
| 4 | அம்பானி பொண்ணு |  |
| 5 | உன்னிடம் ஒன்றை |  |
| 6 | உயிர் என்னும் |  |
| 7 | இந்த ஐலேசா | } |
# வீ. ரவிச்சந்திரன்

**வீ. ரவிச்சந்திரன்** (*Veeraswamy Ravichandran*) என்று அறியப்பட்ட தனிப்பட்ட முறையில் ரவிச்சந்திரன் என்ற இந்திய திரைப்பட நடிகர், இயக்குநர், தயாரிப்பாளர், இசை இயக்குநர், பத்திரிக்கை ஆசிரியர் மற்றும் கன்னடத் திரையுலகில் சிறந்த நிகழ்ச்சி நாயகன் என அழைக்கப்படும் இவர் தனது பன்முக பணிகளில் இவரது தொடர்பான படங்களில் பணியாற்றுபவர் ஆவார்.  
குறிப்பிடத்தக்க திரைப்படத் தயாரிப்பாளர் என். வீராசுவாமியின், மகன் ரவிச்சந்திரன் *கதேமா கல்லாரு* என்ற படத்தில் ஒரு எதிர்மறை வேடத்தில் நடித்ததன் மூலம் அறிமுகமானார். பின்னர், சக்கரவியூஹா (1983) என்ற திரைப்படத்தில் தொடர்ந்து பங்களித்த பிறகு பல நடிகர்களுடன் பல துணைக் கதாபாத்திரங்களில் நடித்த, இவர் இயக்குநராக அறிமுகமான *பிரேமலோகா* (1987) என்ற படத்தில் நடித்தார், இது கன்னடத் திரையுலகில் மிக அதிகமாக வசூலித்த மிகப்பெரிய வெற்றிப்படங்களில் ஒன்றாகும்.
# வீ. ரவிச்சந்திரன்

## தனிப்பட்ட வாழ்க்கை

ரவிச்சந்திரன் இந்தியாவில் ,சென்னை மாகாணத்தில் (இப்போது தமிழ்நாடு) திருநெல்வேலியில் பிறந்தார். அவரது பெற்றோர் என்.வீராசுவாமி மற்றும் பட்டம்மாள். அவரது தந்தை என்.வீராசுவாமி தென்னிந்திய திரைப்படத் துறையில் பணியாற்றும் குறிப்பிடத்தக்க தயாரிப்பாளர் ஆவார் மற்றும் இவரது குடும்பத்தினர் தமிழ் பேசும் முதலியார் சமூகமாகும். இரவிச்சந்திரன் சுமதி என்பவரை, 1986 பிப்ரவரி14 காதலர் தினத்தில் திருமணம் செய்தார். இத்தம்பதியருக்கு கீதாஞ்சலி என்ற ஒரு மகள் மற்றும் மனோரஞ்சன் மற்றும் விக்ரம் இரண்டு மகன்கள் ஆகியோரும் உள்ளனர். மனோரஞ்சன் *சாஹெபா* (2017) படத்தில் அறிமுகமானார்.
# வீ. ரவிச்சந்திரன்

## திரைப்பட வாழ்க்கை

ரவிச்சந்திரன் 1980களின் ஆரம்பத்தில் தனது திரைப்பட வாழ்க்கையைத் தொடங்கினார். கன்னடத் தொழிலின் நன்கு அறியப்பட்ட நடிகர்களுடன் சேர்ந்து பல படங்களில் நடிக்கத் தொடங்கினார். ராஜ் குமார், விஷ்ணுவர்தன், அம்பரிஷ், பிரபாகர் மற்றும் ராஜேஷ் ஆகியோருடனும் இவரது தந்தையின் தயாரிப்பிலும் நடித்தார். இவரது முதல் படம் *கதேமா கல்லாரு* (1982) (வில்லனாக இருந்தார்). இவர், *ஜூஹி சாவ்லா*வுடன் முன்னணி கதாபாத்திரத்தில் நடித்த பிரேமலோகா என்பது ஒரு காதல் நகைச்சுவைத் திரைப்படமாகும். *பிரேமலோகா* மிகப்பெரிய வெற்றியை இவருக்கு பெற்றுத் தந்தது, மேலும் திரையுலகில் ரவிச்சந்திரன் திரையுலகில் தனது நிலைப்பாட்டை உறுதிப்படுத்தினார். 80களின் பிற்பகுதியில் 90களின் மத்தியில் இவர் நடிப்பின் உச்சத்தில் இருந்தார். பிறகு *பிரேமலோகா*விற்குப் பின்னர் ரவிச்சந்திரன் பல வெற்றிப்படங்களில் நடித்தார், மிகக் குறிப்பாக *ரணதீரா* (சுபாஷ் கய்யின் படமான *ஹீரோ* என்ற படத்தில் மறு ஆக்கம்), *அஞ்சட காண்டு*, *யுத்தகாண்டு*, மற்றும் *மல்லா* போன்றவை. தென்னிந்திய நடிகை குஷ்பூவுடன் ரவிச்சந்திரன் சிறந்த ஜோடியாக அறியப்பட்டவர்.